Hundrevis truer med å si opp abonnementet - TV 2 merker ingen effekt
– Nei, vi har egentlig ikke det. Det har ikke vært noen markante svingninger; ingen stor nedgang, men du må huske på at vi har et løpende tilbud. Kunder kommer på og går av hele tiden, sier Kjetil Nilsen, direktør for betal-TV og teknologi i TV 2, til VG.Bakgrunnen for konflikten er en massiv klagestorm på TV 2 Sumo sine Facebook-sider. I vår satte TV 2 opp prisen på sine fotballpakker da norske Tippeligaen ble innlemmet i tilbudet som besto av alt av engelsk fotball. Men denne sesongen kan ikke kanalen annet enn engelske Premier League. Rettighetene til Championship, ligacupen og FA-cupen har ingen norske TV-kanaler kjøpt. Dermed føler mange fotballseere at tilbudet til TV 2 nå er svekket. Et innlegg på Facebook, der det blir uttrykt stor misnøye med prisen på kanalens fotballtilbud og hvordan kanalen behandler kundene sine, er blitt likt av over 4400 og delt nær 200 ganger. Samtidig skriver nesten 600 personer at de har «sagt opp» sitt abonnement i kommentarfeltet. TV 2 har svart de oppgitte Facebook-brukerne om at de «håper på en snarlig avklaring» angående de ovenfornevnte rettighetene fra England, og skriver at de ønsker å kunne tilby også disse turneringene den kommende sesongen.Skal man se fotball på nett gjennom TV 2 Sumo koster det 399 kroner i måneden. Skal du se det gjennom TV-distributør er prisen 449 kroner i måneden. TV 2-sjef Nilsen hevder at det kanalen tjener på den økte abonnementsprisen ikke tilsvarer utgiftene de nå må betale for den nye rettighetsavtalen med Premier League. I fjor høst sikret kanalen seg tre nye sesonger med engelsk toppfotball for over 1,6 milliarder kroner, omtrent dobbel pris fra hva de tidligere har betalt. – Det betyr at vi tjener mindre penger enn før, sier Nilsen, og forklarer at de har forsøkt å finne en abonnementspris som er bra og riktig med tanke på kostnadsveksten. Zlatan etter sitt første Man. United-trofé: - Vi har noe stort på gang – Kan dere komme til å øke månedsprisen dersom dere får tak i rettighetene til Championship, FA-cupen og ligacupen? – Det er et prisspørsmål som avhenger av mange faktorer, og nær umulig å svare på akkurat nå, sier han, uten at det er noe nytt å melde om kanalen nærmer seg rettighetene til de populære turneringene eller ikke.
Nesten 600 personer skriver på Facebook at de har «sagt opp» sitt abonnement på engelsk fotball, men TV 2 hevder selv at de ikke har opplevd noen markant nedgang.